ddrg/super_eurlex huggingface dataset:
Avainsanat

Tiivistelmä



Avainsanat

1 Ympäristö - Jätteet - Jätteiden siirrosta annettu asetus N:o 259/93 - Liitteessä III olevan keltaisen jäteluettelon koodissa AD 160 tarkoitetut "yhdyskunta/kotitalousjätteet" ja sekajätteiden sisältyminen niihin - Asetuksen 11 artiklan 1 kohdassa lueteltujen tietojen edellyttäminen, kun siirrosta ei ole tehty ilmoitusta - Jätteiden lainvastainen siirto - Vastaanottavan ja lähettävän jäsenvaltion viranomaisille kuuluvien velvollisuuksien ulottuvuus

(Neuvoston asetuksen N:o 259/93 11 artiklan 1 kohta sekä liitteet II ja III)

2 Ympäristö - Jätteet - Direktiivi 75/442/ETY, sellaisena kuin se on muutettuna direktiivillä 91/156/ETY - Liitteessä II B olevassa R 13 kohdassa tarkoitetun "materiaalin varastoimisen" käsitteen ulottuvuus

(Direktiivin 75/442/ETY, sellaisena kuin se on muutettuna direktiivillä 91/156/ETY, liitteessä II B oleva R 13 kohta)

Tiivistelmä

1 Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun asetuksen N:o 259/93, sellaisena kuin se on muutettuna asetuksen N:o 259/93 liitteiden II, III ja IV muuttamisesta 42 artiklan 3 kohdan mukaisesti tehdyllä päätöksellä 94/721/EY, liitteen III keltaisen luettelon koodin AD 160 ilmaisua "yhdyskunta/kotitalousjätteet" on tulkittava siten, että siihen kuuluvat yhtäältä jätteet, jotka koostuvat suurelta osin mainitun asetuksen liitteen II vihreässä luettelossa tarkoitetuista jätteistä, joiden seassa on tämän luettelon muihin luokkiin kuuluvia jätteitä, ja toisaalta vihreässä luettelossa tarkoitetut jätteet, joiden seassa on vähäinen määrä materiaaleja, joita ei mainita tässä luettelossa. Tällaiset sekajätteet eivät kuulu vihreään luetteloon, ellei niitä ole kerätty erikseen tai ellei niitä ole soveltuvasti lajiteltu.

Asetuksen N:o 259/93 11 artiklan 1 kohdassa luetellut tiedot, joiden on oltava hyödynnettäviksi tarkoitettujen ja liitteessä II mainittujen jätteiden siirtojen mukana, ovat ne vähimmäisselvitykset, joita toimivaltainen viranomainen voi, jos ilmoitusta ei ole tehty, vaatia voidakseen todeta, että "vihreät jätteet" on tarkoitettu hyödynnettäviksi.

Jos jätteet on siirretty toimittamatta ilmoitusta kyseisille viranomaisille (lainvastainen siirto), vastaanottava jäsenvaltio ei voi yksipuolisesti ryhtyä jätteiden takaisin lähettämiseen lähettäjäjäsenvaltioon ilman tälle valtiolle ensin osoitettua ilmoitusta asiasta; lähettäjäjäsenvaltiolla ei ole oikeutta kieltää näiden jätteiden palauttamista, jos vastaanottava jäsenvaltio tekee tästä asianmukaisesti perustellun pyynnön.

2 Jätteistä annetun direktiivin 75/442/ETY, sellaisena kuin se on muutettuna direktiivillä 91/156/ETY, hyödyntämistoimet kattavassa liitteessä II B olevan R 13 kohdan viittaus materiaalin varastoimiseen kattaa paitsi ne tapaukset, jolloin varastointi tapahtuu yrityksessä, jossa muut tässä liitteessä tarkoitut toimet on toteutettava, myös ne tapaukset, jolloin varastointi edeltää kuljetusta tällaiseen yritykseen, ja riippumatta siitä, sijaitseeko kyseinen yritys yhteisössä vai yhteisön ulkopuolella.
Avainsanat

Tiivistelmä



Avainsanat

Yhteinen tullitariffi - Tariffinimikkeet - Alanimike 0904 20 (kuivatut, murskatut tai jauhetut paprikat) - Käsite "sonst zerkleinert" ("muuten murskatut") - 4-8 mm suuruisiin paloihin paloiteltu paprika - Ei kuulu käsitteen soveltamisalaan

Tiivistelmä

Yhdistetyn nimikkeistön, sellaisena kuin se on asetuksen N:o 2658/87 liitteen I muuttamisesta annetun asetuksen N:o 3174/88 sekä asetuksen N:o 2658/87 liitteen I muuttamisesta annetun asetuksen N:o 2886/89 perusteella, alanimikettä 0904 20 on tulkittava siten, että käsitteellä "sonst zerkleinert" ("muuten murskatut") ei tarkoiteta 4-8 mm:n suuruisiksi paloiksi paloiteltua tuotetta. Paprikat luokitellaan eri tavalla alanimikkeen 0904 20 sisällä riippuen siitä, onko ne pienennetty "murskaamalla" tai "jauhamalla", vai ei kummallakaan näistä tavoista. Paloiksi leikkaaminen on pienentämismenetelmä, joka eroaa sekä "murskaamisesta" että "jauhamisesta".
Avainsanat

Tiivistelmä



Avainsanat

Jäsenvaltioiden lainsäädännön lähentäminen - Uimaveden laatu - Direktiivi 76/160/ETY - Täytäntöönpano jäsenvaltioissa - Velvollisuus saavuttaa tietty tulos - Poikkeukset - Ulottuvuus

(Neuvoston direktiivin 76/160/ETY 4 artiklan 1 kohta ja 5 artiklan 2 kohta)

Tiivistelmä

Uimaveden laadusta annetussa direktiivissä 76/160/ETY, jonka 4 artiklan 1 kohdan mukaan jäsenvaltioiden on toteutettava tarvittavat toimet, joilla niiden vesien laatu saadaan direktiivissä vahvistettujen fysikaalis-kemiallisten ja mikrobiologisten raja-arvojen mukaisiksi kymmenen vuoden kuluessa direktiivin tiedoksiantamisesta, jäsenvaltioille asetetaan velvollisuus toimia siten, että säädetyt tulokset saavutetaan, eivätkä jäsenvaltiot voi vedota direktiivissä nimenomaisesti säädettyjen poikkeusten lisäksi erityisiin olosuhteisiin perustellakseen tämän velvollisuuden noudattamatta jättämistä.

Vaikka direktiivin 5 artiklan 2 kohdassa säädetään tältä osin, että kyseisistä arvoista poikkeamista ei oteta huomioon silloin, kun ne johtuvat poikkeuksellisista sääoloista, ja vaikka voidaankin myöntää, että poikkeuksellinen kuivuus voi kuulua poikkeuksellisiin sääoloihin tässä säännöksessä tarkoitetulla tavalla, jos tällainen kuivuus tekee mahdottomaksi uimaveden laadun parantamisen, kyseinen säännös on kuitenkin poikkeus velvollisuudesta saavuttaa direktiivissä vahvistettu tulos, ja sitä on siten tulkittava suppeasti. Niiden sääolojen, joihin vedotaan, on oltava poikkeuksellisia, ja raja-arvoista poikkeamisen on oltava tällaisten sääolojen seurausta.
Avainsanat

Tiivistelmä



Avainsanat

Verotus - Jäsenvaltioiden lainsäädännön yhdenmukaistaminen - Liikevaihtovero - Yhteinen arvonlisäverojärjestelmä - Palvelujen suoritus - Verotuksellisen liittymäkohdan määritteleminen - Konsulttien, insinöörien, tutkimuslaitosten, asianajajien ja tilintarkastajien suoritukset ja muut vastaavat suoritukset - Käsite - Välimiehen suoritukset - Välimiehen suoritukset eivät ole tällaisia vastaaviakaan suorituksia

(Neuvoston direktiivin 77/388/ETY 9 artiklan 2 kohdan e alakohdan kolmas luetelmakohta)

Tiivistelmä

Kun jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 9 artiklan 2 kohdan e alakohdan kolmannessa luetelmakohdassa, jossa yhteisön ulkopuolelle sijoittautuneille vastaanottajille tai yhteisöön, mutta muuhun kuin suorittajan maahan sijoittautuneille verovelvollisille suoritettavia palveluja koskevan erityisjärjestelmän osalta säädetään, että konsulttien, insinöörien, tutkimuslaitosten, asianajajien tai tilintarkastajien suoritusten ja muiden vastaavien suoritusten suorituspaikka on paikka, jossa vastaanottajalla on liiketoimintansa kotipaikka tai kiinteä toimipaikka, jolle palvelu suoritetaan, siinä mainitaan nämä ammatit niiden suoritusten tyyppien määrittelemiseksi, joita säännös koskee. Tätä säännöstä on tulkittava siten, että välimiehen suoritukset eivät kuulu sen soveltamisalaan.

Välimiehen suoritukset, joiden tarkoituksena pääasiallisesti ja tavanomaisesti on kahden tai useamman asianosaisen välisen riidan ratkaiseminen, eivät nimittäin kuulu asianajajan suorittamiin palveluihin, koska näiden pääasiallisena ja tavanomaisena tarkoituksena on jonkin henkilön etujen edustaminen ja puolustaminen, eivätkä konsultin, insinöörin, tutkimuslaitoksen tai tilintarkastajan suorittamiin palveluihin, koska minkään näissä ammateissa pääasiallisesti ja tavanomaisesti suoritetun palvelun tarkoituksena ei ole kahden tai useamman asianosaisen välisen riidan ratkaiseminen. Välimiehen suoritusten ei myöskään voida katsoa vastaavan 9 artiklan 2 kohdan e alakohdassa tarkoitetulla tavalla tässä säännöksessä mainittujen ammattien suorituksia, koska välimiehen suoritukset perustuvat oikeudellisiin tai kohtuusnäkökohtiin, joten niillä ei toisaalta ole sama päämäärä kuin asianajajan pääasiallisesti tarkoituksenmukaisuusnäkökohtiin ja etujen tasapainottamiseen perustuvalla toiminnalla tämän pyrkiessä neuvottelussa löytämään sovitteluratkaisun eikä toisaalta myöskään sama päämäärä kuin konsultin, insinöörin, tutkimuslaitoksen tai tilintarkastajan suorituksilla.
Avainsanat

Tiivistelmä



Avainsanat

Yhteinen kauppapolitiikka - Polkumyynniltä suojautuminen - Polkumyyntitulli - Vapaasti yhteisön rajalla -hinnan perusteella määrättävä tulli - Korotus maksuajan ylittäessä 30 päivää - Soveltamista koskevat yksityiskohtaiset säännöt - Vapaasti yhteisön rajalla -hinnan määrittäminen - Maahantuotujen kauppatavaroiden tullausarvoa vastaava hinta - Rahoitussopimuksen perusteella maksettavia korkoja ei oteta huomioon - Edellytykset

(Neuvoston asetuksen (ETY) N:o 1224/80 3 artiklan 1 kohta; neuvoston asetuksen (ETY) N:o 738/92 1 artiklan 3 kohta; komission asetuksen (ETY) N:o 1495/80 3 artiklan 2 kohta)

Tiivistelmä

Lopullisen polkumyyntitullin käyttöön ottamisesta Brasiliasta ja Turkista peräisin olevan puuvillalangan tuonnissa annetun asetuksen (ETY) N:o 738/92 1 artiklan 3 kohdassa säädettyä korotusta on sovellettava aina silloin kun on sovittu, että maahantuodut kauppatavarat maksetaan myöhemmin kuin 30 päivän kuluessa tavaroiden saapumisesta yhteisön tullialueelle, vaikka maksuaikaehdoin maksettavan hinnan ja CAD-ehdoin maksettavan hinnan välinen ero on suhteellisesti suurempi kuin sovellettava korotus.

Tällä korotuksella pyritään nimittäin automaattisesti ja kertasuorituksena korvaamaan se liiketaloudellinen etu, joka olisi saatu, jos tavara olisi maksettu käteisellä, ja näin estämään erään luottopolkumyyntimuodon käyttäminen.

Tätä korotusta on sovellettava hintaan, joka tavaroista on tosiasiallisesti maksettu tai maksettava myytäessä ne vietäviksi yhteisön tullialueelle, eikä tällöin ole otettava huomioon maksuajan perusteella suoritettavia korkoja, jos tältä osin on tehty asetuksen N:o 1495/80 3 artiklan 2 kohdassa tarkoitettu "rahoitussopimus", ja jos korkojen määrä vastaa sovellettuja korkokantoja.

Vapaasti yhteisön rajalla -hinta, joka on perusteena polkumyyntitullia sovellettaessa, vastaa maahantuotujen tavaroiden tullausarvoa, sellaisena kuin se on määritetty tavaroiden tullausarvon määrityksestä annetun asetuksen (ETY) N:o 1224/80 3 artiklan 1 kohdassa, eli kauppa-arvoa, jolla puolestaan tarkoitetaan sitä hintaa, joka näistä tavaroista on tosiasiallisesti maksettu tai maksettava myytäessä ne vietäviksi yhteisön tullialueelle.

Näin määritettyyn tullausarvoon ei asetuksen (ETY) N:o 1224/80 1, 3 ja 8 artiklan tiettyjen säännösten täytäntöönpanoa koskevista säännöksistä annetun asetuksen (ETY) N:o 1495/80 3 artiklan 2 kohdan perusteella voida sisällyttää ostajan tekemästä maahantuotujen tavaroiden ostoon liittyvästä rahoitussopimuksesta aiheutuvien korkojen määriä, jos nämä korot on erotettu tavaroista tosiasiallisesti maksetuista tai maksettavasta hinnasta, jos rahoitussopimus on tehty kirjallisesti ja jos ostaja voi vaadittaessa osoittaa, että kyseiset tavarat tosiasiallisesti myydään niistä tosiasiallisesti maksetuksi tai maksettavaksi ilmoitettuun hintaan ja jos vaadittava korkokanta ei ole korkeampi kuin se korkokanta, jota on sovellettu vastaavissa liiketoimissa rahoituksen järjestämisen ajankohtana siinä maassa, jossa rahoitus on järjestetty.
Avainsanat

Tiivistelmä



Avainsanat

1 Ympäristö - Luonnonvaraisten lintujen suojelu - Direktiivi 79/409/ETY - Täytäntöönpano jäsenvaltioissa - Poikkeus suojeltujen lajien tappamista ja pyydystämistä koskevasta kiellosta - Edellytys - Muun tyydyttävän ratkaisun puuttuminen - Vankeudessa tapahtuvan kasvattamisen ja lisääntymisen mahdollisuus - Perustelu, jota ei voida hyväksyä

(Neuvoston direktiivin 79/409/ETY 9 artiklan 1 kohdan c alakohta)

2 Ympäristö - Luonnonvaraisten lintujen suojelu - Direktiivi 79/409/ETY - Täytäntöönpano jäsenvaltioissa - Poikkeus suojeltujen lajien tappamista ja pyydystämistä koskevasta kiellosta - Edellytys - Muun tyydyttävän ratkaisun puuttuminen - Suojeltujen lintulajien pyydystäminen verisukulaisuudesta johtuvien haittojen ehkäisemiseksi - Perustelun hyväksyttävyys - Rajat

(Neuvoston direktiivin 79/409/ETY 9 artiklan 1 kohdan c alakohta)

Tiivistelmä

3 Luonnonvaraisten lintujen suojelusta annetun direktiivin 79/409/ETY 9 artiklan 1 kohdan c alakohtaa, jossa jäsenvaltioille annetaan mahdollisuus poiketa suojeltujen lajien tappamista ja pyydystämistä koskevasta kiellosta, jollei muuta tyydyttävää ratkaisua ole, on tulkittava siten, että jäsenvaltio ei voi sallia asteittain alenevasti ja tietyn ajanjakson aikana tiettyjen suojeltujen lajien pyydystämistä, jotta harrastajat voisivat hankkia lintuja, silloin kun näiden lajien kasvattaminen ja lisääntyminen vankeudessa on mahdollista mutta ei vielä toteutettavissa suuressa mittakaavassa sen vuoksi, että lukuisat harrastajat joutuisivat muuttamaan välineitään ja tapojaan. Ainoastaan jos on osoitettu, että suojeltujen lajien kasvattaminen ja lisääntyminen vankeudessa ei onnistuisi ilman lintuyksilöiden ottamista luonnosta, voidaan näet katsoa, ettei tämä vaihtoehto ole edellä mainitussa säännöksessä tarkoitettu tyydyttävä ratkaisu.

4 Luonnonvaraisten lintujen suojelusta annetun direktiivin 79/409/ETY 9 artiklan 1 kohdan c alakohtaa on tulkittava siten, että jäsenvaltiolla on oikeus sallia sellainen suojeltujen lajien pyydystäminen, joka voi olla tässä säännöksessä tarkoitettua asiallista hyötykäyttöä, ehkäistäkseen liian monista sisäsyntyisistä risteytyksistä aiheutuvasta verisukulaisuudesta johtuvia haittoja lintujen kasvattamisessa vapaa-ajan tarkoituksiin, sillä edellytyksellä, että muuta tyydyttävää ratkaisua ei ole ja että pyydystettävien yksilöiden enimmäismäärä määritellään tasolle, joka osoittautuu objektiivisesti katsottuna välttämättömäksi näiden haittojen poistamiseksi, ja että tässä säännöksessä säädettyä enimmäistasoa ei ylitetä.
1

Euroopan yhteisöjen komissio on nostanut EY:n perustamissopimuksen 169 artiklan nojalla kanteen, joka on saapunut yhteisöjen tuomioistuimeen 6.7.1995 ja jossa yhteisöjen tuomioistuinta vaaditaan toteamaan, että Helleenien tasavalta on jättänyt noudattamatta ne velvoitteet, jotka sille kuuluvat EY:n perustamissopimuksen sekä julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY (EYVL L 395, s. 33, jäljempänä direktiivi) mukaan, kun se ei tämän direktiivin täysimääräiseksi noudattamiseksi ole asetetussa määräajassa antanut tarpeellisia lakeja, asetuksia ja hallinnollisia määräyksiä taikka antanut niistä tietoa komissiolle.
3)

Asetuksen (ETY) N:o 1785/81, sellaisena kuin se on muutettuna 24 päivänä maaliskuuta 1986 annetulla neuvoston asetuksella (ETY) N:o 934/86, 32 a artiklan 1 kohtaa ja sokerialan poistomaksun perimistä koskevista yksityiskohtaisista säännöistä 3 päivänä lokakuuta 1986 annetun komission asetuksen (ETY) N:o 3046/86 1 artiklan 1 kohtaa on tulkittava siten, että poistomaksun suoritusvelvollisuuden edellytykset täyttyvät laskettaessa sokerin tuotanto jokaisen yksittäisen markkinointivuoden lopussa ajanjaksona 1986/1987—1990/1991.
Avainsanat

Tiivistelmä



Avainsanat

1 Ympäristö - Vesiympäristön pilaantuminen - Direktiivi 76/464/ETY - Velvollisuus laatia tiettyjen vaarallisten aineiden aiheuttaman pilaantumisen vähentämistä koskevat nimenomaiset ohjelmat

(Neuvoston direktiivin 76/464/ETY 7 artiklan 1 kohta)

2 Jäsenyysvelvoitteiden noudattamatta jättämistä koskeva kanne - Yhteisöjen tuomioistuimen arviointi kanteen perusteltavuudesta - Huomioon otettava tilanne - Tilanne perustellussa lausunnossa asetetun määräajan päättyessä

(EY:n perustamissopimuksen 169 artikla)

Tiivistelmä

1 Direktiivin 76/464/ETY tarkoituksena on nimenomaisesti niillä aineilla tapahtuvan pilaamisen vähentäminen, jotka on mainittu direktiivin liitteenä olevassa luettelossa II. Tämän tavoitteen toteuttamiseksi jäsenvaltiot on velvoitettu direktiivin 7 artiklan 1 kohdassa laatimaan ensimmäistä kertaa ohjelmat, joissa vahvistetaan 7 artiklan 3 kohdan mukaisesti vesien laatutavoitteet. Koska ohjelmien on oltava nimenomaisia, yleisiä tervehdyttämisohjelmiä, jotka eivät koske nimenomaisesti luettelossa II mainittuja aineita ja joissa ei osoiteta, mitkä ovat ne laatutavoitteet, joilla on tarkoitus ohjata mainittujen aineiden aiheuttaman pilaantumisen vähentämistä, ei voida pitää edellä mainitussa 7 artiklan 1 kohdassa tarkoitettuina ohjelmina.

2 Perustamissopimuksen 169 artiklan mukaisen kanteen käsittelyssä jäsenyysvelvoitteiden noudattamatta jättämisen arvioinnissa on otettava huomioon jäsenvaltion tilanne sellaisena kuin se on perustellussa lausunnossa asetetun määräajan päättyessä, eikä yhteisöjen tuomioistuin voi ottaa huomioon tämän jälkeen tapahtuneita muutoksia.
Avainsanat

Tiivistelmä



Avainsanat

Kilpailu - Hallinnollinen menettely - Valitusten tutkiminen - Valitus, joka koskee sekä perustamissopimuksen 85 ja 86 artiklan että 90 artiklan rikkomista - 85 ja 86 artiklan perusteella tehdyn valituksen hylkääminen ilman että ensin olisi saatettu päätökseen 90 artiklan perusteella tehdyn valituksen tutkiminen - Hyväksyttävyys

(EY:n perustamissopimuksen 85, 86 ja 90 artikla)

Tiivistelmä

Komission käsitellessä valitusta, joka koskee sekä perustamissopimuksen 85 ja 86 artiklan että 90 artiklan rikkomista, se voi hylätä lopullisesti 85 ja 86 artiklan perusteella tehdyn valituksen vedoten siihen, ettei perustamissopimuksen 85 ja 86 artiklaa voitu soveltaa tässä asiassa ja siihen, että yhteisöllä ei ollut asiassa riittävää etua, saattamatta ensin päätökseen 90 artiklaa koskevaa tutkimustaan.

Tältä osin kansallisen lainsäädännön yhteensopivuutta perustamissopimuksen kilpailusääntöjen kanssa ei voida pitää määräävänä perusteena arvioitaessa sitä, sovelletaanko 85 ja 86 artiklaa yritysten kansallisen lainsäädännön mukaiseen menettelyyn. Vaikkakin on totta, että ennen sen arvioimista, onko näiden yritysten menettely perustamissopimuksen 85 ja 86 artiklan mukaista, on tarpeen arvioida kyseistä kansallista lainsäädäntöä, tällaisen arvioinnin kohteena on ainoastaan mitata niitä vaikutuksia, joita tällä lainsäädännöllä voi olla yritysten menettelyyn.

Perustamissopimuksen 85 ja 86 artikla koskevat ainoastaan yritysten omasta aloitteestaan toteuttamia kilpailunrajoituksia. Jos kilpailua rajoittavan menettelyn käytöstä määrätään kansallisessa lainsäädännössä tai siinä luodaan sellaiset oikeudelliset puitteet, jotka itsessään eliminoivat mahdollisuuden yritysten väliseen kilpailuun, 85 ja 86 artiklaa ei sovelleta. Tällaisessa tilanteessa kilpailunrajoitus ei johdu - kuten näistä määräyksistä käy ilmi - yritysten itsenäisestä menettelystä.

Perustamissopimuksen 85 ja 86 artiklaa voidaan sitä vastoin soveltaa, jos osoittautuu, että kansallisen lainsäädännön mukaan on mahdollista, että yritykset estävät, rajoittavat tai vääristävät kilpailua itsenäisellä menettelyllään.

Kun komissio tutkii, onko yritysten menettely perustamissopimuksen 85 ja 86 artiklan mukaista, sen on ensin arvioitava menettelyyn vaikuttavaa kansallista lainsäädäntöä, mutta pelkästään siltä osin, onko kansallisen lainsäädännön perusteella mahdollista, että yritykset estävät, rajoittavat tai vääristävät kilpailua itsenäisellä menettelyllään.
Avainsanat

Tiivistelmä



Avainsanat

Verotus - Jäsenvaltioiden lainsäädännön yhdenmukaistaminen - Liikevaihtovero - Yhteinen arvonlisäverojärjestelmä - Ostoihin sisältyvän veron vähentäminen - Sellaisista luovutetuista tavaroista ja suoritetuista palveluista maksetun veron vähentäminen, jotka on tarkoitettu käytettäviksi verotettaviin liiketoimiin liittyviin investointeihin - Verovelvollisen on mahdotonta käyttää kyseisiä tavaroita ja palveluita säädettyyn tarkoitukseen - Vähennysoikeuden kannalta merkityksetön seikka - Mahdollisuus oikaista alun perin kuudennen direktiivin 20 artiklan 3 kohdassa säädetyin edellytyksin tehty vähennys

(Neuvoston direktiivin 77/388/ETY 17 artiklan 2 kohta ja 20 artiklan 3 kohta)

Tiivistelmä

Jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklaa on tulkittava siten, että verovelvollinen voi tässä ominaisuudessaan vähentää arvonlisäveron, joka sen on maksettava sellaisista sille luovutetuista tavaroista tai tarjotuista palveluista, jotka on tarkoitettu käytettäväksi verotettaviin liiketoimiin liittyviin investointeihin. Vähennysoikeus pysyy voimassa silloin, kun verovelvollinen ei ole tahdostaan riippumattomista syistä koskaan käyttänyt kyseisiä tavaroita ja palveluja verotettavien liiketoimien toteuttamiseen. Investointitavaran luovuttaminen oikaisukauden aikana voi tarvittaessa johtaa direktiivin 20 artiklan 3 kohdassa säädetyin edellytyksin vähennyksen oikaisemiseen.
Avainsanat

Tiivistelmä



Avainsanat

Yhteinen tullitariffi - Tariffinimikkeet - Laite, joka koostuu kuvanlukijasta, digitaalisesta osasta ja tulostinlaitteesta - Luokittelu yleisten tulkintasääntöjen 3 säännön c alakohdan perusteella yhdistetyn nimikkeistön alanimikkeeseen 9009 12 00

Tiivistelmä

Yhteistä tullitariffia on tulkittava siten, että sellaiset laitteet, joilla voidaan sekä lähettää telekopioita että ottaa jäljennöksiä ja jotka on kokoonpantu kuvanlukijasta (skannerista), digitaalisesta osasta (muistista) ja tulostinlaitteesta (lasertulostimesta), kuuluvat yhdistetyn nimikkeistön alanimikkeeseen 9009 12 00.

Tällaiset laitteet, joissa on useampia toimintoja ja jotka voidaan luokitella sekä nimikkeeseen 8517 että nimikkeeseen 9009, on yhdistetyn nimikkeistön yleisten tulkintasääntöjen 3 säännön c alakohdan perusteella luokiteltava tosiasiallisesti kyseeseen tulevista nimikkeistä numerojärjestyksessä viimeiseen, koska yleisten tulkintasääntöjen 3 säännön a alakohtaa, jonka mukaan tavaran kuvaukseltaan yksityiskohtaisimmalle nimikkeelle on annettava etusija, ei voida soveltaa, koska kyseeseen tulevat tariffinimikkeet kuuluvat eri ryhmiin; yleisten tulkintasääntöjen 3 säännön b alakohtaa ei puolestaan voida soveltaa, koska kyseisillä laitteilla ei ole mitään sellaista toimintoa, jonka perusteella niiden olennainen luonne voitaisiin määritellä.